turjo4nis/wikipedia-bn-dump-20250701 huggingface dataset:
শশীকলা শ্রীবর্ধনে

হেত্তিমুলা আপুহামিলাগে শশীকলা দেদুনু শ্রীবর্ধনে (; জন্ম: ১৪ ফেব্রুয়ারি, ১৯৮৫) কলম্বোয় জন্মগ্রহণকারী শ্রীলঙ্কান মহিলা ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার। ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে পারদর্শী তিনি। বর্তমানে তিনি শ্রীলঙ্কা দলের অধিনায়কের দায়িত্ব পালন করেছেন শশীকলা শ্রীবর্ধনে। ক্রিকেট বোদ্ধাদের মতে, শ্রীলঙ্কা ক্রিকেটের ইতিহাসে তিনি সর্বশ্রেষ্ঠ মহিলা ক্রিকেটার।

খেলোয়াড়ী জীবন 
মার্চ, ২০০৩ সালে সেন্ট ভিনসেন্টের কিংসটাউনে ওয়েস্ট ইন্ডিজের বিপক্ষে তার ওডিআই অভিষেক ঘটে। ঐ খেলায় তিনি ২/২০ সহ কার্যকরী ২৯ রান তোলে সবিশেষ কৃতিত্বের পরিচয় দেন। ঐ খেলায় তার দল জয়লাভ করেছিল। ২০০৫-০৬ মৌসুমে করাচিতে অনুষ্ঠিত মহিলাদের এশিয়া কাপে পাকিস্তানের বিপক্ষে নিজস্ব সেরা ৪/১১ লাভ করেন। এছাড়াও, ২০০৬-০৭ মৌসুমের এশিয়া কাপে একই দলের বিপক্ষে ৪/৩৪ পেয়েছিলেন। ২০১৪ সালে আইসিসি’র প্লেয়ার র‌্যাঙ্কিংয়ে শীর্ষ অল-রাউন্ডার হয়েছিলেন।

তথ্যসূত্র

আরও দেখুন 
 চামারি আতাপাত্তু
 শ্রীলঙ্কা জাতীয় মহিলা ক্রিকেট দল
 ২০১৪ আইসিসি মহিলা বিশ্ব টুয়েন্টি২০

শ্রীলঙ্কান মহিলা ক্রিকেটার
১৯৮৫-এ জন্ম
জীবিত ব্যক্তি
শ্রীলঙ্কার মহিলা একদিনের আন্তর্জাতিক ক্রিকেটার
শ্রীলঙ্কার মহিলা টুয়েন্টি২০ আন্তর্জাতিক ক্রিকেটার
শ্রীলঙ্কার মহিলা ক্রিকেট অধিনায়ক
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
কলম্বো থেকে আগত ক্রিকেটার‎
এশিয়ান গেমসে ব্রোঞ্জপদক বিজয়ী শ্রীলঙ্কান
২০১৪ এশিয়ান গেমসের পদক বিজয়ী
১২ নং ওয়ার্ড, কলকাতা পৌরসংস্থা

১২ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। এই ওয়ার্ডটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের শ্যামবাজার অঞ্চলের কিয়দংশ নিয়ে গঠিত। ওয়ার্ডটি মানিকতলা বিধানসভা কেন্দ্রের অন্তর্গত।

বিবরণ
১২ নং ওয়ার্ডের সীমানা নিম্নরূপ: উত্তর দিকে সার্কুলার খাল। পূর্ব দিকে সার্কুলার খাল। দক্ষিণ দিকে শ্রীঅরবিন্দ সরণি। পশ্চিম দিকে আচার্য প্রফুল্লচন্দ্র রোড।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
শাপলা চত্বর

শাপলা চত্বর ঢাকার মহানগরের বাণিজ্যিক কেন্দ্র মতিঝিলের একটি সড়ক সংযোগ চত্বর। শাপলা চত্বর মতিঝিল সড়ক, টয়েনবি সড়ক, টয়েনবি সার্কুলার সড়ক ও দক্ষিণ কমলাপুর অভিমুখী একটি সড়ক যুক্ত করেছে। চত্বরে স্থাপিত বিশালাকারের শাপলা ফুলের ভাস্কর্য আছে। বাংলাদেশ ব্যাংকের প্রধান কার্যালয় ও সোনালী ব্যাংকের সদর দপ্তর এ চত্বরের পাশে অবস্থিত দুটি উল্লেখযোগ্য স্থাপনা। ২০১৩ সালে এস্থানে বিক্ষোভ সমাবেশের ঘটনা চত্বরের নামে  শাপলা চত্বর বিক্ষোভ হিসেবে অভিহিত।

শাপলা ভাস্কর্য 
ঢাকা মহানগরের সৌন্দর্যবর্ধনের জন্য চত্বরের মধ্যে ফোয়ারাসহ বাংলাদেশের জাতীয় ফুল  সাদা শাপলার ভাস্কর্য স্থাপিত হয়েছে। এটি সাদা শাপলা নিয়ে বানানো প্রথম ভাস্কর্য। স্থপতি আজিজুল জলিল পাশা এটির নির্মাতা। ১৯৭৭ সালের ১৫ জুন ভাস্কর্যের উদ্বোধন করা হয়। শাপলা ফুলের ভাস্কর্যের জন্য এস্থানের নাম "শাপলা চত্বর" হয়েছে। সোনালী ব্যাংকের মতিঝিল শাখা ভাস্কর্যের দেখভাল করে।

চিত্রশালা

তথ্যসূত্র 

ঢাকার ভবন ও স্থাপনা
ঢাকা জেলার দর্শনীয় স্থান
মতিঝিল থানা
বাংলাদেশের চত্বর
বাংলাদেশের ফোয়ারা
ঢাকার বহিরঙ্গন ভাস্কর্য
১৯৭৭-এর ভাস্কর্য
ইমদাদুল্লাহ মুহাজিরে মক্কি

হাজি ইমদাদউল্লাহ মুহাজির মাক্কি (৩১ ডিসেম্বর ১৮১৭ – ১৮ অক্টোবর ১৮৯৯) ছিলেন ভারতের একজন মুসলিম পণ্ডিত ও চিশতি তরিকার সুফি। তার নেতৃত্বে শামলীর যুদ্ধ হয়। তিনি মিয়াজি নূর মুহাম্মদের খলিফা এবং নজিব আলী চৌধুরীর ওস্তাদ ছিলেন।

প্রাথমিক জীবন 
হাজি ইমদাদউল্লাহ মুহাজির মাক্কি ভারতের উত্তর প্রদেশের সাহারানপুর জেলার নানূতা অঞ্চলে আরবি ২২শে সফর ১২৩৩ হিজরী মোতাবেক ১৮১৭ সালের ৩১ ডিসেম্বর জন্মগ্রহণ করেন। বংশের দিক থেকে তিনি ছিলেন ফারুকি অর্থাৎ উমর ফারুকের বংশধর। তার তিনজন ভাই ছিলেন, তন্মধ্যে জুলফিকার ও ফিদা হুসাইন তার বড় এবং বাহাদুর আলি শাহ তার ছোট ছিলেন এবং বী ওয়াযিরুন্নিসা নামে তার এক ছোট বোনও ছিল।জন্মের পর তার আব্বাজান তার নাম রাখেন ইমদাদ হুসাইন এবং তার ঐতিহাসিক নাম রাখা হয়েছিল জাফর আহমদ (1233)। কিন্তু তৎকালীন মুহাদ্দিস শাহ মুহাম্মদ ইসহাক এটি শোনার পর অসন্তুষ্ট হন এবং নাম বদলিয়ে ”ইমদাদউল্লাহ” রাখতে বলেন। তাকে “খোদা বখশ” ও “আবদুল করিম” বলেও ডাকা হত। তিন বছর বয়সে তাকে সাইয়েদ আহমদ শহীদের কাছে পাঠানো হয়। সাইয়েদ আহমদ শহীদ তার জন্য দোয়া করেন।

শিক্ষাজীবন 
ইমদাদউল্লাহর সাত বছর বয়সে তার মা বিবি হূসাইনি বিনতে শায়েখ আলী মূহাম্মদ সিদ্দীকি নানুতুবী মৃত্যুবরণ করেন। তার আম্মাজান তাকে এতটাই স্নেহ করতেন যে তার শেষ অসিয়তে উল্লেখ ছিল, “আমার এই ইচ্ছাকে সম্মান কর, আমার সন্তানকে যেন কেউ স্পর্শ না করে”। এর তাৎপর্য এই যে কেউ যেন তার দিকে ক্ষতির বা বদনজরে না তাকায়। পরে তার অসিয়ত কঠোরভাবে মান্য করা হয় ফলস্বরূপ ইমদাদউল্লাহর শিক্ষা খুব একটা গুরুত্ব পায়নি।

তবে কারো উৎসাহ ছাড়া তিনি ২৩ বছর বয়সে কুরআন মুখস্থ করেন। নয় বছর বয়সে তিনি মাওলানা মামলুক আলির সাথে দিল্লি যান। সেখানে তিনি আরবি ও ফারসি ব্যাকরণ শিক্ষালাভ করেন। এরপর তিনি মুহাম্মদ কালান্দার মুহাদ্দিস জালালাবাদির তত্ত্বাবধানে মিশকাতুল মাসাবিহ ও মাওলানা আবদুর রহিম নানুতুবির তত্ত্বাবধানে ফিকহুল আকবর অধ্যয়ন করেন। এছাড়াও তিনি জালাল উদ্দিন মুহাম্মদ রুমির মসনবি অধ্যয়ন করেন।

তথ্যসূত্র

গ্রন্থপঞ্জি 
 
 
 
 Islami Uloom Mey Haji Imdad Ullah Ki Khidmaat Wa Asaraat

 
চিশতিয়া তরিকা
ভারতীয় সুন্নি মুসলিম
১৮১৭-এ জন্ম
১৮৯৯-এ মৃত্যু
মাতুরিদি ব্যক্তি
দেওবন্দি ব্যক্তি
হানাফী ব্যক্তি
১৯শ শতাব্দীর ইসলামের মুসলিম পণ্ডিত
ব্রিটিশ ভারতীয় ব্যক্তি
চট্টগ্রাম বিভাগ ক্রিকেট দল

চট্টগ্রাম বিভাগ ক্রিকেট দল হল বাংলাদেশের একটি প্রথম শ্রেণীর ক্রিকেট দল, যেটি জাতীয় ক্রিকেট লীগে চট্টগ্রাম বিভাগের প্রতিনিধিত্ব করে। দলটি বীরশ্রেষ্ঠ ফ্লাইট লেফটেন্যান্ট মতিউর রহমান ক্রিকেট স্টেডিয়ামকে হোমগ্রান্ড হিসাবে ব্যবহার করে।

খেলোয়াড়

 ফয়সাল হোসেন
 মকসুদুল হাসান
 মিরাজ আহমেদ
 রেজাউল করিম
 আসরাফুল আজিজ
 আমির খান
 সাজ্জাদুল হক
 রায়েদ জাওয়াদ
 রাহান উদ্দিন
 তামিম ইকবাল
 ইকবাল হোসেন
 কাজী কামরুল
 আফতাব আহমেদ
 নাজিমুদ্দিন
 মাহবুবুল করিম
 মমিনুল হক
 নুর হোসেন
 সাদিদ হোসেন
 ইয়াসিন আরাফাত
 হাসান মাহমুদ
 মাহমুদুল হাসান জয়
 নাইম হাসান

সম্মাননা
 জাতীয় ক্রিকেট লীগ (০) – 
 এক দিনের ক্রিকেট লীগ (১) – ২০০৩–০৪

তথ্যসূত্র

বহিঃসংযোগ
 বাংলাদেশের ক্রিকেট আর্কাইভ
 ক্রিকেট ইনফো, বাংলাদেশ

বাংলাদেশের প্রথম-শ্রেণীর ক্রিকেট দল
১৯৯৯-এ বাংলাদেশে প্রতিষ্ঠিত
ফিদেল অ্যাডওয়ার্ডস

ফিদেল হেন্ডারসন এডওয়ার্ডস (; জন্ম: ৬ ফেব্রুয়ারি, ১৯৮২) বার্বাডোসের সেন্ট পিটার এলাকয় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ বোলার। ডানহাতি ফাস্ট বোলিংয়ের পাশাপাশি ডানহাতে ব্যাটিংয়েও পারদর্শী তিনি। অস্ট্রেলিয়ার বিখ্যাত ফাস্ট বোলার জেফ থমসনের বোলিংয়ের প্রতিচ্ছবি তার মধ্যে দেখা যায়। ঘরোয়া প্রথম-শ্রেণীর ক্রিকেটে বার্বাডোসের প্রতিনিধিত্ব করছেন। এছাড়াও, ডেকান চার্জার্স, সিডনি থান্ডার, খুলনা রয়েল বেঙ্গলস, রংপুর রাইডার্স, রাজস্থান রয়্যালস দলেও খেলেছেন ফিদেল এডওয়ার্ডস। বার্বাডোসে তার ক্লাব দল হচ্ছে ওয়াইএমপিসি।

খেলোয়াড়ী জীবন 
১ ফেব্রুয়ারি, ২০০২ তারিখে উইনওয়ার্ড আইল্যান্ডসের বিপক্ষে তার প্রথম-শ্রেণীর ক্রিকেটে অভিষেক হয়। প্রথম ইনিংসে টিনো বেস্টের সাথে বোলিং উদ্বোধনে নামেন। খেলায় তিনি জুনিয়র মারে’র একমাত্র উইকেটটি দখল করেছিলেন। বার্বাডোসের পক্ষে প্রথম-শ্রেণীর ক্রিকেটে মাত্র এক খেলায় অংশগ্রহণের পর অনুশীলনীমূলক খেলায় ব্রায়ান লারা’র নজর কাড়েন। এরফলে ২৭ জুন, ২০০৩ তারিখে সফরকারী শ্রীলঙ্কা দলের বিপক্ষে টেস্টে অভিষেক ঘটে তার। টেস্ট জীবন চমৎকারভাবে শুরু হলেও আঘাতপ্রাপ্তি তার জীবনে নিত্যসঙ্গী। ২০০৯ সালে আইসিসি বিশ্ব টুয়েন্টি২০ প্রতিযোগিতায় তাকে পুনরায় পিঠের ব্যথায় আক্রান্ত করে। ফলে ২০১১ সাল পর্যন্ত দলের বাইরে অবস্থান করতে হয়েছে।

২০০৩-এর মাঝামাঝি সময়ে টিনো বেস্ট, পেড্রো কলিন্স, কোরি কলিমোর, ভ্যাসবার্ট ড্রেকস, ইয়ান ব্রাডশ’য়ের ন্যায় ক্রিকেটারদের ভীড়ে তাকে তুমুল প্রতিদ্বন্দ্বিতায় অবতীর্ণ হতে হয়েছে। ঐ খেলায় তিনি ৫ রানে অপরাজিত ছিলেন। কিন্তু বোলিংয়ে ৫/৩৬ ও ১/৫৪ লাভ করে ওয়েস্ট ইন্ডিজের জয়ে ভূমিকা রাখেন।

হারারেতে স্বাগতিক জিম্বাবুযের বিপক্ষে তার ওডিআই অভিষেকে নিজস্ব সেরা ৬/২২ লাভ করেন যা জানুয়ারি, ২০১৫ পর্যন্ত একমাত্র খেলোয়াড় হিসেবে ৬-উইকেট প্রাপ্তি ছিল। পরবর্তীতে ঐ সফরে তার আঘাতপ্রাপ্তি পুনরায় বাঁধার কারণ হয়ে দাঁড়ায়। এরফলে দক্ষিণ আফ্রিকায় চার টেস্টে অংশ নিয়ে ৬৪৮ রান দিয়ে তিনি মাত্র ৮ উইকেট পান।

ওয়েস্ট ইন্ডিজ ক্রিকেট দলের অন্যতম সদস্য পেড্রো কলিন্স সম্পর্কে তার সৎ ভাই। ৬ ফেব্রুয়ারি, ২০০৯ তারিখ আইপিএলের নিলামে ডেকান চার্জাসের সাথে ১৫০,০০০ ডলারের বিনিময়ে চুক্তিবদ্ধ হন।

তথ্যসূত্র

আরও দেখুন 
 গর্ডন গ্রীনিজ
 ক্রিস গেইল
 ২০১২-১৩ ওয়েস্ট ইন্ডিজ ক্রিকেট দলের বাংলাদেশ সফর
 আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা
 একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা

বহিঃসংযোগ 

১৯৮২-এ জন্ম
জীবিত ব্যক্তি
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
ডেকান চার্জার্সের ক্রিকেটার
ডলফিন্সের ক্রিকেটার
ত্রিনবাগো নাইট রাইডার্সের ক্রিকেটার
বার্বাডোসের ক্রিকেটার
বার্বাডীয় ক্রিকেটার
রংপুর রাইডার্সের ক্রিকেটার
লিও লায়ন্সের ক্রিকেটার
হ্যাম্পশায়ারের ক্রিকেটার
সিলেট স্ট্রাইকার্সের ক্রিকেটার
সিডনি থান্ডারের ক্রিকেটার
সেন্ট লুসিয়া কিংসের ক্রিকেটার
মেরিলেবোন ক্রিকেট ক্লাবের ক্রিকেটার
ওয়ারউইকশায়ারের ক্রিকেটার
জ্যামাইকা তালাওয়াসের ক্রিকেটার
মার্কিন যুক্তরাষ্ট্রের অঙ্গরাজ্য ও অঞ্চলের তালিকা

এই তালিকাতে মার্কিন যুক্তরাষ্ট্রের ৫০টি অঙ্গরাজ্যের নামের সাথে প্রত্যেকটি অঙ্গরাজ্যের প্রাথমিক তথ্যসমূহ দেয়া হয়েছে।

অঙ্গরাজ্যের তালিকা 

 অঙ্গরাজ্যগুলির নাম
 নামের উচ্চারণ আন্তর্জাতিক ধ্বনিমূলক বর্ণমালা অনুসারে দেয়া হয়েছে।
 মার্কিন যুক্তরাষ্ট্রের ডাক সেবা (United States Postal Service, USPS) অনুসারে অঙ্গরাজ্যগুলির নামের সংক্ষিপ্তরূপ(এই সংক্ষিপ্তকরণ আন্তর্জাতিক মান সংস্থা (ISO)-র Standard 3166-2 দেশের উপরিভাগের কোড ব্যবহার করা হয়েছে)
অঙ্গরাজ্যটির পতাকা 
অঙ্গরাজ্যটির মার্কিন যুক্তরাষ্ট্রে যোগদানের তারিখ
অঙ্গরাজ্যটির আয়তন (স্থলভাগ+জলভাগ); বর্গমাইল এবং বর্গকিলোমিটার, দুই এককেই দেয়া হয়েছে
২০১১ সালের ১লা জুলাই তারিখে মার্কিন যুক্তরাষ্ট্রের আদমশুমারি সংস্থার প্রকাশ করা অঙ্গরাজ্যটির আনুমানিক জনসংখ্যা
অঙ্গরাজ্যটির রাজধানী
অঙ্গরাজ্যটির সবচেয়ে জনবহুল নগরী (১ জুলাই ২০০৮ সালের তথ্য অনুসারে)
যুক্তরাষ্ট্রে যোগদানের পূর্বে অঙ্গরাজ্যটির অবস্থান
অঙ্গরাজ্যটির স্থূল অভ্যন্তরীণ উৎপাদন (Gross Domestic Product, GDP), ২০১০ র তথ্যানুসারে মিলিয়ন আমেরিকান ডলারে

ফেডারেল ডিস্ট্রিক্ট

টেরিটরির তালিকা

ফেডারেল মাইনর আউটলেয়িং আইল্যান্ডস

তথ্যসূত্ৰ

বহিঃসংযোগ 
 Information about All States from UCB Libraries GovPubs
 State Resource Guides, from the Library of Congress
 Tables with areas, populations, densities and more (in order of population)
 Tables with areas, populations, densities and more (alphabetical)
 State and Territorial Governments on USA.gov
 StateMaster – statistical database for US States.
 U.S. States: Comparisons, rankings, demographics
 
 

মার্কিন যুক্তরাষ্ট্রের অঙ্গরাজ্য
উত্তর আমেরিকার প্রশাসনিক বিভাগ
দেশের প্রশাসনিক উপবিভাগের তালিকা
ডলি আনোয়ার

ডলি আনোয়ার (১ জুলাই ১৯৪৮ - ৩ জুলাই ১৯৯১) ছিলেন একজন বাংলাদেশী মঞ্চ , টেলিভিশন এবং চলচ্চিত্র অভিনেত্রী এবং সাতদিন পত্রিকার লেখক এবং সম্পাদক ছিলেন । ১৯৭৯ সালে সূর্য দীঘল বাড়ী চলচ্চিত্রে অভিনয়ের জন্য তিনি শ্রেষ্ঠ অভিনেত্রীর জন্য বাংলাদেশ জাতীয় চলচ্চিত্র পুরস্কার লাভ করেন।

প্রাথমিক জীবন
ডলি ১৯৪৮ সালে জন্মগ্রহণ করে। তার বাবার নাম মোহাম্মদ ইব্রাহিম এবং মায়ের নাম নীলিমা ইব্রাহিম। তার মাতা নীলিমা ছিলেন ঢাকা বিশ্ববিদ্যালয়ের একজন অধ্যাপিকা। ডলি ১৯৭০ এর দশকে ঢাকা বিশ্ববিদ্যালয় থেকে বাংলা ভাষা ও সাহিত্য বিভাগে এম.এ সম্পন্ন করেন।

কর্মজীবন
ডলি অভিনয় শুরু করেন বাংলাদেশ টেলিভিশনের প্রথম নাটক একতলা দোতলা দিয়ে। মঞ্চেও সফল অভিনেত্রী ছিলেন। সূর্য দীঘল বাড়ী চলচ্চিত্রের প্রধান চরিত্রে অভিনয়ের মাধ্যমে চলচ্চিত্রে যাত্রা শুরু। তিনি একটি ম্যাগাজিনের সম্পাদকও ছিলেন।

ব্যক্তিগত জীবন
চিত্রগ্রাহক আনোয়ার হোসেন এর সাথে ১৯৭৯ সালে সূর্য দীঘল বাড়ি চলচ্চিত্র তৈরির সময় ডলি ইব্রাহিমের পরিচয় হয় এবং ঐ বছরই তারা বিয়ে করেন।

চলচ্চিত্র সমূহ
সূর্য দীঘল বাড়ী

ডলি আনোয়ার ১৯৭৯ সালে মসিহউদ্দিন শাকের ও শেখ নিয়ামত আলী পরিচালিত সূর্য দীঘল বাড়ী চলচ্চিত্রে জয়গুন চরিত্রে অভিনয় করেন। এতে আরও অভিনয় করে রওশন জামিল, এটিএম শামসুজ্জামান, ফখরুল হাসান বৈরাগী, ইলোরা গহর প্রমুখ। এ চলচ্চিত্রে অভিনয়ের মাধ্যমে তিনি সেরা অভিনেত্রী বিভাগে জাতীয় চলচ্চিত্র পুরস্কার অর্জন করেন।

দহন

১৯৮৬ সালে অভিনয় করেন শেখ নিয়ামত আলী রচিত ও পরিচালিত রাষ্ট্রীয় অনুদানে নির্মিত চলচ্চিত্র দহন-এ। মধ্যবিত্তদের টানাপোড়নের চিত্র তুলে ধরা হয়েছে এ চলচ্চিত্রে। ছায়াছবিটির অন্যান্য চরিত্রে অভিনয় করেন বুলবুল আহমেদ, ববিতা, হুমায়ুন ফরীদি, আসাদুজ্জামান নূরসহ আরও অনেকে।

হুলিয়া

ডলি আনোয়ার অভিনীত হুলিয়া চলচ্চিত্রটি ১৯৮৯ সালে মুক্তি পায়।

পুরস্কার ও সম্মাননা
জাতীয় চলচ্চিত্র পুরস্কার
 শ্রেষ্ঠ অভিনেত্রী -  সূর্য দীঘল বাড়ী (১৯৭৯)

মৃত্যু 
ডলি আনোয়ার ১৯৯১ সালের ৩ জুলাই বিষপান করে আত্মহত্যা করেন। তাকে কবর দেওয়া হয় ঢাকার মিরপুরস্থ শহীদ বুদ্ধজীবী কবরস্থান-এ। আত্মহত্যার পর নানা রকম গুজব শোনা যায়। ডলি আনোয়ারের স্বামী আনোয়ার হোসেন তাকে তালাকনামা প্রেরণ করেন যা সহ্য করতে না পেরে ডলি আনোয়ার বিষপান করেন বলে গুজব ছড়ায়। এই গুজবের কোন সত্যতা প্রমাণিত না হওয়ায় এই মৃত্যু রহস্যই থেকে যায়।

আরও দেখুন
 আনোয়ার হোসেন
 জাতীয় চলচ্চিত্র পুরস্কার

তথ্যসূত্র

বহিঃসংযোগ 

১৯৪৮-এ জন্ম
১৯৯১-এ মৃত্যু
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
বাংলাদেশী মঞ্চ অভিনেত্রী
২০শ শতাব্দীর বাংলাদেশী অভিনেত্রী
ঢাকা বিশ্ববিদ্যালয়ের প্রাক্তন শিক্ষার্থী
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
মিরপুর শহীদ বুদ্ধিজীবী কবরস্থানে সমাধিস্থ
১৯৯১-এ আত্মহত্যা
বাংলাদেশে আত্মহত্যা
শাপলা সালিক

ফারজানা সালিক  (), যিনি শাপলা সালিক () নামে অধিক পরিচিত, হচ্ছেন একজন বাংলাদেশী বংশদ্ভূত ব্রিটিশ গায়িকা, গীতিকার এবং হারমোনিয়াম বাদক।

প্রাথমিক জীবন 
সালিকের জন্ম বাংলাদেশে এবং সিলেটের বালাগঞ্জ উপজেলাের তাজপুরে তার বেড়ে ওঠা; যেখানে তিনি প্রায়শই তার পিতা, চাচা, দাদা-দাদীর অনুষ্ঠান উপভোগ করতে যেতেন। তারা ছিলো সিলেট অঞ্চলের প্রখ্যাত লোকগীতি শিল্পী। তার দাদা আজফর আলী সঙ্গীত নিয়েই মশগুল থাকতেন এবং তার মাধ্যমে পরিবারের মধ্যেও এর প্রচলন ঘটে। তার ভাই উচ্ছল তবলা বাদক।
। পাঁচ বছর বয়সে শাপলা সালিক তার বাবার কাছে যুক্তরাজ্যে আসেন। তিনি সঙ্গীতে একটি ডিগ্রী নেয়ার জন্য লিডস বিশ্ববিদ্যালয়ে ভর্তি হন এবং তার গানের জীবনে মনোনিবেশ করেন।

কর্মজীবন

প্রথম কর্মজীবন 
তিন বছর বয়স থেকে সালিক গান গাওয়া এবং রচনা শুরু করেন। 
১৯৮৫ সালে, তিনি প্রথম আমেরিকান  বাংলাদেশী বাদ্যযন্ত্র দলে দিশারী শিল্পী গোষ্ঠীর মূল কণ্ঠশিল্পী হয়ে যান,
এই দলটি মূলত ১৯৭৯ সালে শাপলার বাবা প্রতিষ্ঠিত করেন এবং এটি শ্যাডওয়েল, লন্ডন ভিত্তিক একটি সংগীত দল ছিল।

২০১৩-বর্তমান

ব্যক্তিগত জীবন 
সালিক পূর্বেই বিবাহিত এবং বর্তমানে তার স্বামী তালাকপ্রাপ্ত।
তিনি এখন বার্মিংহাম এ বসবাস করেন তার নতুন স্বামীর সাথে।

ডিস্কোগ্রাফি

এ্যালবাম

আরো দেখুন 
 ব্রিটিশ বাংলাদেশী
 ব্রিটিশ বাংলাদেশীদের তালিকা
 বাংলা সংগীত

তথ্যসূত্র

বহিঃসংযোগ 
  - ব্যক্তগত ওয়েব সাইট।
  - ফেসবুক লিংক।
  - ইউটিউব সংকলন।
 Shapla Salique - Songkick-এ।

ব্রিটিশ বাংলাদেশী
বাংলাদেশী শিল্পী
বাংলাদেশী নারী সঙ্গীতজ্ঞ
বাংলা ভাষার সঙ্গীতশিল্পী
ব্রিটিশ গায়িকা
বাংলাদেশী বংশোদ্ভূত ব্রিটিশ গায়িকা
বাংলাদেশী গায়িকা
হিন্দি ভাষার সঙ্গীতশিল্পী
লন্ডনের সঙ্গীতজ্ঞ
লিডস বিশ্ববিদ্যালয়ের প্রাক্তন শিক্ষার্থী
১৯৭৫-এ জন্ম
জীবিত ব্যক্তি
ব্রিটিশ মুসলিম
ইংল্যান্ডে বাংলাদেশী অভিবাসী
২১শ শতাব্দীর বাংলাদেশী সঙ্গীতশিল্পী
২০শ শতাব্দীর বাংলাদেশী সঙ্গীতশিল্পী
উর্দু ভাষার সঙ্গীতশিল্পী
লন্ডনের সঙ্গীতশিল্পী
ভূপেন্দ্রকিশোর রক্ষিত রায়

ভূপেন্দ্রকিশোর রক্ষিত রায় (১৯ মার্চ,১৯০২ - ২৪ এপ্রিল,১৯৭২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ছিলেন একজন রাজনীতিবিদ ও লেখক। তিনি ফরোয়ার্ড ব্লকপন্থী রাজনৈতিক নেতা এবং পশ্চিমবঙ্গের রাজ্য সভার সদস্য ছিলেন।

জীবনী 
তিনি ময়মনসিংহ শহরে জন্মগ্রহণ করেন। তার পিতার নাম ছিল যোগেন্দ্রকিশোর রক্ষিত রায়। ঢাকায় হেমচন্দ্র ঘোষের নেতৃত্বে বিপ্লবী জীবন শুরু করেন।  তিনি অল্প বয়সেই বিপ্লবী 'বেঙ্গল ভলান্টিয়ার্স' দলের সভ্য হন এবং সেই দলের বিশিষ্ট ব্যক্তি হয়ে উঠেন। ১৯৩০ সালের গ্রীষ্মকালে বিপ্লবী বিনয়কৃষ্ণ বসু তার সঙ্গে সাক্ষাৎ করেন এবং তিনি বিনয় বসুকে ব্রিটিশবিরোধী সশস্ত্র রাজনীতিতে দীক্ষা দেন। ১৯৩০ -১৯৩৮ খ্রিস্টাব্দে স্টেট প্রিজনাররূপে বিভিন্ন জেলে বন্দিজীবন কাটান। গান্ধীজির সঙ্গে কথা বলার জন্য ১৯৩৮ খ্রিস্টাব্দে তাঁকে কলকাতা প্রেসিডেন্সি জেলে আনা হয়। তার কিছুকাল পর তিনি মুক্তি পান। তিনি দণ্ডকারণ্যে উদ্বাস্তু পুনর্বাসনে সহযোগিতা করেন। কলকাতার  মহাজাতি সদনের ট্রাস্টি ও বিপ্লবী নিকেতনের সহসভাপতি ছিলেন। উত্তর চব্বিশ পরগনা জেলার সপ্তগ্রাম সর্বেশ্বর উচ্চ বিদ্যালয় ও বাদু পল্লী নিকেতন সংস্থার সঙ্গে তার ঘনিষ্ঠ যোগাযোগ ছিল।

রচনাবলী 
১৯২৮-১৯৩২ খ্রিস্টাব্দে ভূপেন্দ্রকিশোর পরিচালিত "বেণু" পত্রিকা যুবমহলে চাঞ্চল্য সৃষ্টি করেছিল। তিনি ১৯৪৮ খ্রিস্টাব্দে বিপ্লবী উজ্জ্বলা মজুমদারকে বিবাহ করেন। তিনি ভারতবর্ষের স্বাধীনতা সংগ্রাম ও রাজনৈতিক ধারার বিবর্তনের উপর কয়েকটি মূল্যবান গ্রন্থ রচনা করেন। তার রচিত ভারতের সশস্ত্র বিপ্লবী আন্দোলনের পটভূমিতে রচিত গ্রন্থ; 
যে পতাকা মাটিতে নামেনি 
 ভারতীয় রাজনীতির রূপরেখা
 চলার পথে
 নারী
 সবার অলক্ষ্যে(২ খণ্ড)
 ভারতের সশস্ত্র বিপ্লব।

তথ্যসূত্র

বহিঃসংযোগ 

১৯০২-এ জন্ম
পূর্ববঙ্গে জন্ম
১৯৭২-এ মৃত্যু
অনুশীলন সমিতি
বাংলাদেশী বিপ্লবী
ভারতীয় বিপ্লবী
ভারতের স্বাধীনতা আন্দোলন
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ময়মনসিংহ জেলার ব্যক্তি
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
বয়'আতের দশটি শর্ত

বয়'আত এর দশটি শর্ত () হচ্ছে ১০টি শর্তের তালিকা যা কোন ব্যক্তিকে মৃত্যুর আগ পর্যন্ত মেনে চলতে হয়, যদি সে আহমদীয়া মুসলিম হতে চায়; যার প্রবক্তা মির্যা গোলাম আহমদ, যিনি আহমদীয়া আন্দোলন-এর প্রবত্তন করেন। যখন তিনি প্রতিশ্রুত মসীহ্ এবং ইমাম মাহদী হিসেবে নিজেকে দাবি করেন এবং সবাইকে আহ্বান জানান মানার জন্য, তখন তিনি এই ১০টি শর্ত দেন তার অনুসারী হতে ইচ্ছুকদের, যেন তারা বয়'আত গ্রহণের সময় এই শর্ত পালনের অঙ্গীকার করে।

তালিকা

আরও দেখুন 
 Bay'ah (Ahmadiyya)

তথ্যসূত্র

বহিঃসংযোগ 
 Conditions of Bai'at and Responsibilities of an Ahmadi

আহ্‌মদীয়া
ম্যাথু ম্যাকনাহে

{{তথ্যছক ব্যক্তি
| name              = ম্যাথু ম্যাকনাহে
| image             = Matthew McConaughey Cannes 2015.jpg
| caption           = ম্যাথু ম্যাকনাহে ২০১৫ সালে কান চলচ্চিত্র উৎসবে
| birth_date        = 
| birth_name        = ম্যাথু ডেভিড ম্যাকনাহে
| birth_place       = ইউভ্ল্যাড, টেক্সাস, U.S.
| residence         = অস্টিন, টেক্সাস
| spouse            = 
| children          = 3
| religion          = খ্রিষ্টান
| occupation        = 
| alma_mater        = ইউনিভার্সিটি অব টেক্সাস অ্যাট অস্টিন
| yearsactive       = ১৯৯১–বর্তমান
| net worth         = সাত কোটি ৫০ লক্ষ মার্কিন ডলার (২০১৪)
| academyawards     = Academy Award for Best Actor2013 Dallas Buyers Club| goldenglobeawards   = Golden Globe Award for Best Actor - Motion Picture Drama  2013 Dallas Buyers Club
}}ম্যাথু ডেভিড ম্যাকনাহে''' (; জন্ম:  ৪ নভেম্বর ১৯৬৯) হলেন একজন  একাডেমি পুরস্কার ও গোল্ডেন গ্লোব বিজয়ী মার্কিন চলচ্চিত্র অভিনেতা ও প্রযোজক। তার বিখ্যাত চলচ্চিত্রগুলো হলোঃ আমিস্টাড (১৯৯৭), দ্য লিঙ্কন লয়ার (২০১১), ম্যাজিক মাইক (২০১২), দ্য উলফ অফ ওয়ালস্ট্রিট (২০১৩), ইন্টারস্টেলার (২০১৪)। তাকে এই প্রজন্মের অন্যতম সেরা অভিনেতা হিসেবে গন্য করা হয়। ২০১২ সালে তিনি একাডেমি অফ মোশন পিকচার আর্টস অ্যান্ড সায়েন্সেস কর্তৃক সেখানে যোগ দেয়ার জন্য আমন্ত্রিত হন।

ম্যাকনাহে ২০১৩-তে একটি এইডস আক্রান্ত রোগীর চরিত্রে ডালাস বায়ার্স ক্লাবে অভিনয় করে অনেক সাফল্য পান। এজন্য তিনি শ্রেষ্ঠ অভিনেতার জন্য একাডেমি পুরস্কার এবং গোল্ডেন গ্লোব সহ বহু পুরস্কার অর্জন করেন এবং মনোনয়ন পান। ২০১৪ সালে তিনি এইচবিওর প্রশংসিত সিরিজ ট্রু ডিটেক্টিভে অভিনয় করেন যার জন্যে তিনি এমি মনোনয়ন পান।

তথ্যসূত্র

বহিঃসংযোগ 
 
 
 
 
 ম্যাথু ম্যাকনাহে - ইয়াহু! মুভিজ

১৯৬৯-এ জন্ম
জীবিত ব্যক্তি
মার্কিন চলচ্চিত্র অভিনেতা
মার্কিন টেলিভিশন অভিনেতা
শ্রেষ্ঠ অভিনেতা বিভাগে একাডেমি পুরস্কার বিজয়ী
২১শ শতাব্দীর মার্কিন অভিনেতা
ইংরেজ বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
সুয়েডীয় বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
২০শ শতাব্দীর মার্কিন অভিনেতা
মার্কিন কণ্ঠাভিনেতা
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
টেক্সাসের অভিনেতা
স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
মার্কিন খ্রিস্টান
রংপুর বিভাগ ক্রিকেট দল

রংপুর বিভাগ ক্রিকেট দল হল বাংলাদেশের একটি প্রথম শ্রেণীর ক্রিকেট দল, যেটি জাতীয় ক্রিকেট লীগে রংপুর বিভাগের প্রতিনিধিত্ব করে। দলটি রংপুর ক্রিকেট গার্ডেন স্থানীয় মাঠে সবচেয়ে বেশি ক্রিকেট খেলে থাকেন।

ইতিহাস
রংপুর বিভাগ ২০১১-১২ সেশনে জাতীয় ক্রিকেট লীগে প্রথম অংশগ্রহণ করে।

২০১৪-১৫ সেশনে রংপুর জাতীয় ক্রিকেট লীগে চ্যাম্পিয়ন হয়। ফাইনাল ম্যাচের সর্বশেষ বলে রান তুলে প্রথম বারের মত জয়ী হয় দলটি।

২০১৫-১৬  সেশন পর্যন্ত রংপুর ৩৪টি প্রথম শ্রেণীর ক্রিকেট ম্যাচ খেলে। তার মধ্য ১০টিতে জয়ী হয়, ১০টি হারে এবং ১৪টি ড্র করে।

জাতীয় ক্রিকেট লীগের ফলাফল

খেলোয়াড়েরা
আকবর আলী

নাসির হোসেন

জাকির হাসান

মাঠ
রংপুর বিভাগ ক্রিকেট দল এর সর্বাধিক ম্যাচ খেলেছে রংপুর ক্রিকেট গার্ডেন।

তথ্যসূত্র

বহিঃসংযোগ
 Lists of matches played by Rangpur Division
 CricketArchive re Bangladesh
 CricInfo re Bangladesh

বাংলাদেশের প্রথম-শ্রেণীর ক্রিকেট দল
রংপুর বিভাগ
২০১১-এ বাংলাদেশে প্রতিষ্ঠিত
জার্মেইন লসন

জার্মেইন জে চার্লস লসন (; জন্ম: ১৩ জানুয়ারি, ১৯৮২) জামাইকায় জন্মগ্রহণকারী পেশাদার ওয়েস্ট ইন্ডিয়ান আন্তর্জাতিক ক্রিকেটার। ২০০০-এর দশকের শুরুতে ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। চতুর্থ ওয়েস্ট ইন্ডিয়ান হিসেবে টেস্টে হ্যাট্রিক করার বিরল কীর্তি গড়েন জার্মেইন লসন। পরবর্তীতে মার্কিন যুক্তরাষ্ট্রে চলে যান ও বিশ্ব ক্রিকেট লীগ তৃতীয় বিভাগ প্রতিযোগিতায় মার্কিন দলের পক্ষে খেলেন।

খেলোয়াড়ী জীবন 
ফাস্ট বোলার হিসেবে তিনি ৯০ মাইলেরও অধিক গতিবেগে বোলিংয়ে পারদর্শীতা দেখান। তন্মধ্যে, নিজস্ব তৃতীয় টেস্টে বাংলাদেশের বিপক্ষে তিন রানের বিনিময়ে ছয়-ছয়টি উইকেট দখল করেছিলেন। ২০০৩-০৪ মৌসুমে অস্ট্রেলিয়ার বিপক্ষে হ্যাট্রিক করেন। ব্রেট লি, স্টুয়ার্ট ম্যাকগিল ও জাস্টিন ল্যাঙ্গার তার শিকারে পরিণত হয়েছিলেন। ঐ খেলায় তার বোলিং পরিসংখ্যান ছিল ৭/৭৮। এরফলে সিরিজের চূড়ান্ত টেস্টে দলের বিজয়ে ভূমিকা রাখেন।

নিষেধাজ্ঞা 
কিন্তু, ১১ মে, ২০০৩ তারিখে আন্তর্জাতিক ক্রিকেট কাউন্সিল কর্তৃপক্ষ তার বোলিং সন্দেহজনক হিসেবে আখ্যায়িত করে। এরপর ২০০৪ সালের মাঝামাঝি সময়ে পুনরায় টেস্ট ক্রিকেটে প্রত্যাবর্তন করেন লসন। আঘাতজনিত কারণে ও জুলাই, ২০০৫ সালে পুনরায় তার বোলিং সন্দেহজনক হিসেবে চিহ্নিত করা হয়। পরবর্তীকালে অবশ্য তার উপর থেকে নিষেধাজ্ঞা প্রত্যাহার করে নেয়া হয়।

দল পরিবর্তন 
২০০৭ মৌসুমের গ্রীষ্মে পেশাদার রিবলসডডেল লীগে গ্রেট হারউড ক্রিকেট ক্লাবে যোগ দেন। ২৯ ফেব্রুয়ারি, ২০০৮ তারিখে লিচেস্টারশায়ার দলের পক্ষে কোলপ্যাক ক্রিকেটার হিসেবে যোগ দিচ্ছেন বলে জানানো হয়। ২০১০ সালে মার্কিন যুক্তরাষ্ট্রে চলে যান ও ২০১৪ সালে দলের পক্ষে খেলার জন্য মনোনীত হন।

তথ্যসূত্র

আরও দেখুন 
 রজার হার্পার
 ওয়েস্ট ইন্ডিজ ক্রিকেট দল
 টেস্ট ক্রিকেটে হ্যাট্রিকের তালিকা
 মার্কিন যুক্তরাষ্ট্র জাতীয় ক্রিকেট দল

বহিঃসংযোগ 

১৯৮২-এ জন্ম
জীবিত ব্যক্তি
২০০৩ ক্রিকেট বিশ্বকাপের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজ বি দলের ক্রিকেটার
জ্যামাইকান ক্রিকেটার
জামাইকার ক্রিকেটার
টেস্ট ক্রিকেটে হ্যাট্রিক লাভকারী
মার্কিন ক্রিকেটার
লিচেস্টারশায়ারের ক্রিকেটার
একাধিক আন্তর্জাতিক দলে অংশগ্রহণকারী ক্রিকেটার
মার্কিন যুক্তরাষ্ট্রের নাগরিকীকৃত নাগরিক
১ম জাতীয় চলচ্চিত্র পুরস্কার (বাংলাদেশ)

১ম জাতীয় চলচ্চিত্র পুরস্কার তথ্য মন্ত্রণালয় কর্তৃক ১৯৭৫ সালের চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদান করা হয়। প্রতি বছর, সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে এটি জাতীয় চলচ্চিত্র পুরস্কারের প্রথম অনুষ্ঠান ছিল এবং ৪ এপ্রিল, ১৯৭৬ সালে প্রদান করা হয়।

জাতীয় চলচ্চিত্র পুরস্কারের প্রথমবারে শ্রেষ্ঠ চলচ্চিত্র হিসেবে পুরস্কার লাভ করে লাঠিয়াল। এছাড়া শ্রেষ্ঠ পরিচালক, শ্রেষ্ঠ অভিনেতা, শ্রেষ্ঠ পার্শ্বচরিত্রে অভিনেতা, শ্রেষ্ঠ পার্শ্বচরিত্রে অভিনেত্রী বিভাগে পুরস্কার লাভ করে। চলচ্চিত্রে সার্বিক অবদানের জন্য পরিচালক জহির রায়হানকে মরণোত্তর একটি বিশেষ পুরস্কার প্রদান করা হয়।

বিজয়ীদের তালিকা
এই বছর মোট ১২টি বিভাগে পুরস্কার প্রদান করা হয়।

মেধার পুরস্কার

কারিগরী পুরস্কার

বিশেষ পুরস্কার
 জহির রায়হান (মরণোত্তর)

একাধিক বিজয়ী চলচ্চিত্র
 লাঠিয়াল - ৬টি
 সুজন সখী - ৩টি
 চরিত্রহীন'' - ২টি

তথ্যসূত্র 

জাতীয় চলচ্চিত্র পুরস্কার (বাংলাদেশ)
১৯৭৫-এর চলচ্চিত্র পুরস্কার